શીર્ષક: TOP NEWS: ગુજરાતમાં 1.96 લાખ કરતા વધારે બાળકો કુપોષિત\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ઇન્ડિયન એક્સપ્રેસમાં પ્રકાશિત અહેવાલ પ્રમાણે કુપોષિત બાળકોની સૌથી વધારે સંખ્યા દાહોદમાં છે કે જ્યાં 42,488 બાળકો કુપોષિત છે. જ્યારે નર્મદામાં 14,722 બાળકો કુપોષિત છે. 

દાહોદમાં કલ 3,056 આંગણવાડી હોવાનું જાણવા મળ્યું છે જયારે નર્મદામાં 952 આંગણવાડી ચાલી રહી છે. 

બુધવારે પૂર્ણ થયેલા વિધાનસભાના સત્રમાં ધોરાજીથી કૉંગ્રેસના ધારાસભ્ય લલિત વસોયાએ આ અંગે સવાલ કર્યો હતો જેનો જવાબ સરકારે લેખિતમાં રજૂ કર્યો છે. 

સરકારી આંકડા પ્રમાણે પોરબંદરમાં કુપોષિત બાળકોની સંખ્યા સૌથી ઓછી છે. પોરબંદરમાં 709 બાળકો કુપોષિત છે જ્યારે બોટાદમાં આ સંખ્યા 938 પર છે. 

મહત્ત્વનું છે કે રાજ્યમાં 53,000 આંગણવાડી ચાલી રહી છે જેમાં બાળકોને પુરતો પોષણયુક્ત ખોરાક આપવામાં આવી રહ્યો છે. 

સરકારનું કહેવું છે કે કુપોષિત બાળકોની પરિસ્થિતિ સુધારવા સરકાર 20 જિલ્લામાં દૂધ સંજીવની યોજના હેઠળ બાળકોને ફ્લેવર્ડ મિલ્ક પણ પહોંચાડી રહી છે. 

હાલ આ આંગણવાડીઓમાં 3-6 વર્ષના બાળકોને અઠવાડિયામાં બે વખત ગરમ નાસ્તો અને ફળ અપાઈ રહ્યા છે. તો કુપોષિત બાળકોને લાડુ પણ આપવામાં આવે છે. 

અમદાવાદ ગુજરાતનું રેપ કૅપિટલ

વિધાનસભા સત્રમાં સરકારે જાહેર કરેલી હકીકત મુજબ અમદાવાદ ગુજરાતનું રેપ કૅપિટલ બન્યું છે. 

અમદાવાદ મિરરમાં પ્રકાશિત અહેવાલ પ્રમાણે ગુજરાતમાં દરરોજ ત્રણથી ચાર કેસ બળાત્કારના નોંધાય છે જેમાં સૌથી વધુ દુષ્કર્મની ફરિયાદ અમદાવાદથી નોંધાઈ છે. અમદાવાદમાં આ આંકડો 1046 પર છે. 

કૉંગ્રેસના ધારાસભ્યએ ગુજરાતમાં દુષ્કર્મની ફરિયાદો સંદર્ભે સવાલ પૂછ્યા હતા. 

જેનો જવાબ આપતા સરકારે કહ્યું છે અમદાવાદમાં સૌથી વધુ 1046 ફરિયાદ નોંધાઈ છે. જ્યારે સુરતના શહેરી વિસ્તારમાં 759 તેમજ ગ્રામીણ વિસ્તારમાં 152 રેપ કેસ નોંધાયા છે.

બનાસકાંઠામાં આ આંકડો 420 પર છે જ્યારે રાજકોટના શહેરી વિસ્તારમાં 261 તેમજ જિલ્લાના અન્ય વિસ્તારોમાં 130 બળાત્કારના કેસ નોંધાયા છે. 

કચ્છની વાત કરીએ તો કચ્છમાં પણ કુલ 359 બળાત્કારના કેસ નોંધાયા છે જેમાં 216 કેસ પૂર્વી કચ્છના છે અને 143 કેસ પશ્ચિમ કચ્છના છે. 

વડોદરામાં પણ કુલ 215 બળાત્કારના કેસ નોંધાયા છે. 

સરકારે સ્વીકાર્યું છે કે બે વર્ષમાં દુષ્કર્મની ફરિયાદોનું પ્રમાણે વધ્યું છે. 

દુનિયાની 100 શક્તિશાળી મહિલાઓમાં નિર્મલા સીતારમણને સ્થાન

નિર્મલા સીતારમણના કામની ચર્ચા સમગ્ર વિશ્વમાં થવા લાગી છે. 

ટાઇમ્સ ઑફ ઇન્ડિયામાં પ્રકાશિત અહેવાલ પ્રમાણે ફૉર્બ્સે નિર્મલા...